יונדב קפלון

יונדב קפלון (נולד ב־1963) הוא משורר ישראלי.

ביוגרפיה
קפלון נולד במלבורן, אוסטרליה לעליגל (בת הרב משה צבי סגל) ואורי קפלון. עלה לישראל ב-1970. למד בישיבות חב"ד שונות באוסטרליה ובישראל, ובישיבת ירושלים לצעירים שליד ישיבת מרכז הרב. רבותיו הם הרב עדין אבן ישראל, ודודו, הרב יצחק גינזבורג המזוהים עם חסידות חב"ד.
קפלון החל לכתוב שירה מגיל צעיר, וכנער נתקל בשירתה של זלדה שהייתה בעיניו מופת ודוגמה אישית: שניהם חסידי חב"ד שלא נטשו את אמונתם וכותבים שירה. ביום הולדתו השש-עשרה טלפן קפלון לזלדה והזמין את עצמו אליה. השניים שמרו על קשר עמוק שהגיע לשיאו בבקשתה של זלדה לאחר נישואיו של קפלון לרעייתו יונה שישכור דירה מול ביתה, כדי שיוכל לערוך בעבורה קידוש בלילי שבתות.

את מחזור השירים הראשון שלו 'עיר ימים ספורים' פרסם קפלון בחדרים (בעריכת הלית ישורון, אותה פגש אצל זלדה) והוא נכתב בעקבות שהותו בעיר ימית בשבועות שלפני פינויה. מאז הפך חדרים לביתו הספרותי המרכזי.

קפלון נחשב אחד ממובילי הפריחה התרבותית בציבור הדתי-לאומי, וכאחד ממבשרי הרנסאנס הלירי-רליגיוזי.

יצירתו המוכרת ביותר היא סדרת "ממך אליך" בהוצאת "ידיעות ספרים" (לראש השנה וליום הכיפורים, ספר השבת וספר האהבה).

שימש כמנחה סדנאות כתיבה יוצרת במוסדות חינוכיים רבים ומגוונים, פעילות בה החל בישיבה תיכונית חיספין ברמת הגולן.

כיום, יוצר תרגילי כתיבה מגוונים בהשראת טקסטים ייחודיים, ומנחה סדנאות ייעודיות לצוותי הוראה, רבנים, רופאים, פסיכולוגים ולציבור הרחב.

בשנת 2005 כתב פרופ' דן מירון:

על גב ספר השירים "רעד העיפרון" כתב פרופ' אריאל הירשפלד:

פרסים
 פרס היצירה לסופרים עבריים לשנת תשנ"ו ותשע"ד
 פרס היצירה היהודית לשנת תשס"ו
 פרס ספר המופת לשנת 2011 עבור "ממך אליך – ספר השבת"
פרס אגרסט לשנת 2011 עבור מפעלו הספרותי והחינוכי
 פרס שר ההשכלה הגבוהה והמשלימה לתרבות יהודית לשנת 2017.

ספריו
 הכתר האפור (1987) הוצאת הקיבוץ המאוחד
 אלמנט עברי (1990) הוצאת שוקן
 בת שלמה (1994) שוקן
 אתה עוד כותב (2004) הוצאת כתר
 אסטרולוגיה עברית - ביחד עם מרים בנימיני - עם עובד, 2009
 שבת מוזרה ביער 13 סיפורים חסידיים לילדים (שוקן); בשנת 2015 יצאה לאור מהדורה חדשה ומורחבת, ובה 18 סיפורים
 ממך אליך - מחזורי תפילה הגות וחוויה לראש השנה וליום הכיפורים (שני כרכים) ידיעות ספרים
 בשנת תשס"ט - (2008) יצאו לאור המחזורים כחלק מסדרת "עם הספר" של 'ידיעות אחרונות'.
 "ממך אליך - ספר השבת" (2011) ידיעות אחרונות
 "מזמור זמני - כל השירים עד כה" (2011) מוסד ביאליק
 ראיתי והנה - 84 תרגילי יצירה בהשראת פרשות השבוע ומועדי ישראל (מהדורה חדשה ומורחבת)
 ספר האהבה - על נישואין וזוגיות - הגות, מסורת חוויה (2016) ידיעות ספרים.
 רעד העיפרון (2020) מוסד ביאליק

קישורים חיצוניים

 

 
 
 
 תמר נשר-רטי, השדכן, 5 באוגוסט 2004
 
 
 נדב ברמן שיפמן, "היצע וביקוש רוחני – על 'ספר השבת' של יונדב קפלון", Jerusalem Post Magazine 1.7.2011
 

 יונדב קפלון, שירים | מזמור שיר למדבר; בוקר במילנו; כמדומה שהמשמרת הזו, (2017) | המלך בשדה; את הרגל, כן, ככה (2018) | איזה אומץ מוזר; מר וגברת עש; ליל פברואר; עברתי בסביבה (2019) |  שירי אביב; מכתש רמון (2020) | מִכִּתּוֹת הַזַּעַם (2020) | עַל קֶרֶשׁ דַּק (2021) | מה עוד יבקש ההר; הייתה לו תוכנית לבכות; לבסוף שב אל המדבר (2021) | באתר הארץ

הערות שוליים

בוגרי ישיבת ירושלים לצעירים
זוכי פרס היצירה לסופרים ומשוררים
משוררים ישראלים
משוררים כותבי עברית
זוכי פרס שר החינוך לתרבות יהודית
ישראלים ילידי אוסטרליה
עולים בשנות ה-1970
ישראלים שנולדו ב-1963